**Jyri Niemi** (s. 15. kesäkuuta 1990 Hämeenkyrö) on suomalainen uransa lopettanut jääkiekkopuolustaja ja nykyinen valmentaja.

Ura
---

Niemi pelasi kauden 2006–2007 HPK:n B- ja A-junioreissa, jossa hän keräsi 35 ottelussa tehot 6+3=9. Tämän jälkeen hän siirtyi vuosiksi 2007–2010 juniorisarja WHL:n Saskatoon Bladesiin. Hän voitti vuonna 2008 CHL Top Prospect -ottelussa kovimman lyöntilaukauksen laukojan tittelin tuloksella 158 km/h. Niemi on pelannut junioreissa HPK:n ja Saskatoon Bladesin lisäksi myös kasvattajaseurassaan Hämeenkyrön Hokkareissa sekä Tapparassa. 

New York Islanders varasi Niemen NHL:ään vuoden 2008 varaustilaisuuden kolmannella kierroksella numerolla 72. Hänen odotettiin olevan lähellä ensimmäisen kierroksen varausta. Toukokuussa 2010 New York Islanders kauppasi Niemen oikeudet New York Rangersille vaihdossa kuudennen kierroksen varausvuoroon. Kesäkuussa 2010 hän teki Rangersin kanssa kolmivuotisen tulokassopimuksen. Niemi pelasi kausien 2010–2011 ja 2012–2013 välillä Connecticut Whalessa AHL:ssä sekä Greenville Road Warriorsissa ECHL:ssä. NHL-debyyttiä hän ei päässyt tekemään.

Kuuden Pohjois-Amerikassa pelatun kauden jälkeen Niemi palasi vuonna 2013 Suomeen ja HPK:hon kaksivuotisella sopimuksella, johon sisältyy myös optio kolmannesta kaudesta.

Kaudeksi 2015–2016 Niemi siirtyi kaksivuotisella sopimuksella Tampereen Ilvekseen. Kausi 2016–2017 päättyi Niemellä jo lokakuussa loukkaantumiseen.

Kaudeksi 2017–2018 Niemi siirtyi marraskuun maajoukkuetaukoon asti ulottuvalla sopimuksella KooKoohon paikkaamaan loukkaantuneita. Hän sai lopulta joukkueeseen sopimuksen loppukaudeksi. Kaudella 2018–2019 hän pelasi Vaasan Sportissa, mutta lopetti uransa tuon kauden jälkeen.

Kaudella 2021–2022 hän toimi Ässien U18 -joukkueen apuvalmentajana ja kaudeksi 2022-23 hän siirtyi Lukon U20 -joukkueeseen Mikael Kotkaniemen apulaiseksi.

Maajoukkue
----------

Niemi pelasi Suomen paidassa vuoden 2009 nuorten MM-kilpailuissa, joissa hän toimi Leijonien varakapteenina. Turnauksessa hän teki tehot 2+1=3. Niemi pelasi myös vuoden 2010 nuorten MM-kilpailuissa toimien Suomen kapteenina ja teki kuudessa ottelussa tehot 3+2=5 ollen Suomen tehokkain puolustaja Sami Vatasen kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Saskatoon Blades | WHL | 49 | 14 | 20 | 34 | 57 | – | – | – | – | – |
| 2008–2009 | Saskatoon Blades | WHL | 60 | 7 | 25 | 32 | 74 | 6 | 1 | 6 | 7 | 10 | JMM | 6 | 2 | 1 | 3 | 6 |
| 2009–2010 | Saskatoon Blades | WHL | 50 | 8 | 21 | 29 | 67 | 10 | 2 | 0 | 2 | 26 | JMM | 6 | 3 | 2 | 5 | 6 |
| 2010–2011 | Connecticut Whale | AHL | 46 | 3 | 6 | 9 | 22 | – | – | – | – | – |
| 2011–2012 | Connecticut Whale | AHL | 8 | 0 | 1 | 1 | 4 | – | – | – | – | – |
|  | Greenville Road Warriors | ECHL | 52 | 9 | 12 | 21 | 82 | 3 | 0 | 1 | 1 | 2 |
| 2012–2013 | Connecticut Whale | AHL | 11 | 1 | 1 | 2 | 9 | – | – | – | – | – |
|  | Greenville Road Warriors | ECHL | 15 | 1 | 5 | 6 | 34 | – | – | – | – | – |
| 2013–2014 | HPK | SM-liiga | 23 | 1 | 8 | 9 | 32 | 5 | 0 | 0 | 0 | 2 |
| 2014–2015 | HPK | SM-liiga | 41 | 4 | 9 | 13 | 28 | – | – | – | – | – |
| 2015–2016 | Ilves | SM-liiga | 24 | 1 | 5 | 6 | 22 | – | – | – | – | – |
| 2016–2017 | Ilves | SM-liiga | 12 | 0 | 3 | 3 | 6 | – | – | – | – | – |
| 2017–2018 | KooKoo | SM-liiga | 34 | 2 | 8 | 10 | 55 | – | – | – | – | – |
| 2018–2019 | Sport | SM-liiga | 41 | 4 | 12 | 16 | 97 | – | – | – | – | – |
| 6 kautta | yhteensä | SM-liiga | 175 | 12 | 45 | 57 | 240 | 5 | 0 | 0 | 0 | 2 |
| 3 kautta | yhteensä | AHL | 65 | 4 | 8 | 12 | 35 | – | – | – | – | – |

Lähteet
-------

* Jyri Niemi *Elite Prospects*. Everysport Media Group AB.  (englanniksi)

### Viitteet

1. 1 2  Santtu Silvennoinen: Hämeenkyrön lämärikunkku.  *Jääkiekkolehti*, 5/2008.  Egmont Kustannus.
2. 1 2  Mahtilaukauksen omaava suomalaispakki avasi WHL-pudotuspelit komeasti *Yle Urheilu*.  21.3.2009. Yleisradio. Viitattu 27.3.2009.
3. ↑  Rangers acquire Niemi in deal with Islanders  25.5.2010. New York Rangers. Viitattu 30.6.2010. (englanniksi)
4. ↑  D JYRI NIEMI (NYR) CapGeek.com.  Arkistoitu 10.6.2010. Viitattu 30.6.2010. (englanniksi)
5. ↑  Elite Prospects
6. ↑  Joonas Vihko palaa HPK:hon – myös puolustus vahvistuu  17.5.2013. SM-liiga. Viitattu 17.5.2013. [vanhentunut linkki]
7. ↑  Jyri Niemi liittyy Mikael Kotkaniemen valmennustiimiin *Länsi-Suomi*. Viitattu 12.4.2022.
8. ↑  Team Roster FIN – Finland *iihf.com*. IIHF. Viitattu 27.2.2009.  (englanniksi)